第一個假說係所謂嘅記憶痕跡假說（memory trace hypothesis）根據呢個假說，一隻動物喺接觸到一啲刺激嗰陣，個腦會自動噉產生短期嘅記憶痕跡，嚟暫時記住所感知到嘅環境訊息，當一隻動物嘅腦有一柞有關啱啱接觸過嘅訊息嘅記憶痕跡嗰時，佢個腦又會有柞神經細胞負責諗出一啲簡單嘅規律嚟到預測跟住會出現乜嘢刺激，而當有個刺激違反呢啲規律嗰時，個腦就會產生 MMN 作為一個訊號，話俾相關腦區知「頭先自動噉諗出嚟嘅規律似乎唔正確」；